ddrg/super_eurlex huggingface dataset:
Odločba Komisije

z dne 4. maja 2000

o spremembi Odločbe 94/984/ES o določitvi pogojev v zvezi z zdravstvenim stanjem živali in veterinarskih spričevalih za uvoz svežega perutninskega mesa iz tretjih držav v zvezi z Ljudsko republiko Kitajsko

(notificirano pod dokumentarno številko K(2000) 1163)

(Besedilo velja za EGP)

(2000/352/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/494/EGS z dne 26. junija 1991 o pogojih v zvezi z zdravstvenim stanjem živali, ki urejajo trgovino s svežim perutninskim mesom v Skupnosti in njegov uvoz iz tretjih držav [1], kakor je bila nazadnje spremenjena z Direktivo 1999/89/ES [2], in zlasti členov 11 in 12 Direktive,

ob upoštevanju naslednjega:

(1) Odločba Komisije 94/984/ES [3], kakor je bila nazadnje spremenjena z Odločbo 2000/254/ES [4], je določila pogoje v zvezi z zdravstvenim stanjem živali in veterinarska spričevala za uvoz svežega perutninskega mesa iz nekaterih tretjih držav; določena sta dva različna spričevala, vzorec A in vzorec B; uporabljata se glede na razmere v zvezi z atipično kokošjo kugo v zadevni državi.

(2) Nekaterim delom na ozemlju Kitajske, naštetim v Prilogi I k Odločbi 94/984/ES, je bilo dovoljeno, da uporabljajo vzorec spričevala B, dokler inšpekcijski pregled ni razkril težav z izdajanjem spričeval; zaradi tega je bil z Odločbo Komisije 96/456/ES uvoz svežega perutninskega mesa s Kitajske od 1. avgusta 1996 začasno ustavljen.

(3) Komisija je oktobra 1999 opravila inšpekcijski pregled na Kitajskem, ki je pokazal, da so kitajske veterinarske službe dosegle vidni napredek, in podana so bila pisna zagotovila, da se lahko navedena začasna ustavitev razveljavi.

(4) Razmere v zvezi z atipično kokošjo kugo še vedno zahtevajo dodatna jamstva, ki jih je treba izpolnjevati, kakor je določeno v vzorcu spričevala B Odločbe 94/984/ES.

(5) Zaradi jasnosti se ta odločba uporablja za sveže perutninsko meso, certificirano od 1. junija 2000 dalje.

(6) Ukrepi iz te odločbe so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Priloga I k Odločbi 94/984/ES se spremeni:

V vrstici "CN Kitajska (PR)" se opomba "3" za besedo "Shandong" in za črko "B" ter pripadajoča opomba "3, Uvoz, začasno ustavljen od 1. avgusta 1996" na dnu strani izbrišejo.

Člen 2

Ta odločba se uporablja za sveže perutninsko meso, certificirano od 1. junija 2000 dalje.

Člen 3

Ta odločba je naslovljena na države članice.

V Bruslju, 4. maja 2000

Za Komisijo

David Byrne

Član Komisije

[1] UL L 268, 24.9.1991, str. 35.

[2] UL L 300, 23.11.1999, str. 17.

[3] UL L 378, 21.12.1994, str. 11.

[4] UL L 78, 29.3.2000, str. 33.

--------------------------------------------------
Odločba Komisije

z dne 4. aprila 2000

o spremembi Odločbe 92/486/EGS o načinu sodelovanja med strežniškim centrom Animo in državami članicami

(notificirano pod dokumentarno številko K(2000) 922)

(Besedilo velja za EGP)

(2000/288/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 92/118/EGS [2], in zlasti člena 20(3) Direktive,

ob upoštevanju naslednjega:

(1) Različne študije in seminarji Skupnosti kažejo, da je treba zgradbo omrežja Animo ponovno preučiti, zato da se lahko uvede veterinarski sistem, ki združuje različne računalniške aplikacije.

(2) Odločbo 92/486/EGS z dne 25. septembra 1992 o načinu sodelovanja med strežniškim centrom Animo in državami članicami [3], kakor je bila nazadnje spremenjena z Odločbo 1999/716/ES [4], je treba spremeniti, da se zagotovi nadaljevanje mreže Animo.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Členu 2(a) Odločbe 92/486/EGS se doda naslednji odstavek 5:

"5. Za obdobje od 1. aprila 2000 do 31. marca 2001 usklajevalni organi, predvideni v členu 1, zagotovijo, da se pogodbe iz navedenega člena podaljšajo za eno leto.

V zvezi s tem odstavkom se uporablja naslednja dajatev:

386 EUR na enoto (osrednja enota, lokalna enota, mejna kontrolna točka) za vse enote Animo, navedene v Odločbi 2000/287/ES [5]."

Člen 2

Ta odločba se uporablja od 1. aprila 2000.

Člen 3

Ta odločba je naslovljena na države članice.

V Bruslju, 4. aprila 2000

Za Komisijo

David Byrne

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 291, 7.10.1992, str. 20.

[4] UL L 289, 11.11.1999, str. 1.

[5] UL L 98, 19.4.2000, str. 12

--------------------------------------------------
Sklep Sveta

z dne 22. decembra 2000

o sklenitvi Sporazuma v obliki izmenjave pisem med Evropsko skupnostjo in Republiko Tunizijo o vzajemnih ukrepih liberalizacije in spremembah Protokolov o kmetijstvu k Pridružitvenemu sporazumu med ES in Tunizijo

(2000/822/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom člena 300(2) te pogodbe,

ob upoštevanju predloga Komisije,

ob upoštevanju naslednjega:

(1) Člen 16 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi [1], ki velja od 1. marca 1998, navaja, da morata Skupnost in Tunizija postopoma sprostiti medsebojno trgovanje s kmetijskimi in ribiškimi proizvodi.

(2) Člen 18 Evro-mediteranskega sporazuma predvideva, da morata Skupnost in Republika Tunizija od 1. januarja 2000 oceniti položaj z namenom določitve ukrepov liberalizacije, ki bodo med pogodbenicama veljali od 1. januarja 2001.

(3) Skupnost in Republika Tunizija sta se s Sporazumom v obliki izmenjave pisem sporazumeli o spremembah protokolov št. 1 in 3 k Sporazumu. Ta sporazum je treba potrditi.

(4) Ukrepe, potrebne za izvajanje tega Sklepa, je treba sprejeti v skladu s Sklepom Sveta 1999/468/ES z 28. junija 1999 o določitvi postopkov za uveljavljanje izvedbenih pooblastil, dodeljenih Komisiji [2] –

SKLENIL:

Člen 1

S tem sklepom se v imenu Skupnosti potrdi Sporazum v obliki izmenjave pisem med Evropsko skupnostjo in Republiko Tunizijo o vzajemnih ukrepih liberalizacije in spremembah Protokolov o kmetijstvu k Pridružitvenemu sporazumu med ES in Tunizijo.

Besedilo Sporazuma je priloženo temu sklepu.

Člen 2

1. Komisiji pomaga Upravni odbor za žita, ustanovljen na podlagi člena 23 Uredbe Sveta (EGS) št. 1766/92 z 30. junija 1992 o skupni organizaciji trga z žiti [3] ali, kjer je to primerno, odbori, ustanovljeni na podlagi ustreznih predpisov drugih uredb o skupni organizaciji trgov ali Odbor za carinski zakonik, ustanovljen na podlagi člena 248a Uredbe (EGS) št. 2913/92 z 12. oktobra 1992 o Carinskem zakoniku skupnosti [4].

2. Kadar koli se navaja ta odstavek, veljata člena 4 in 7 Sklepa 1999/468/ES.

Rok, iz člena 4(3) Sklepa 1999/468/ES, je en mesec.

3. Odbor sprejme svoj poslovnik.

Člen 3

Ta sklep pooblašča predsednika Sveta, da imenuje pooblaščenca za podpis sporazuma, ki zavezuje Skupnost.

V Bruslju, 22. decembra 2000

Za Svet

Predsednik

D. Voynet

[1] UL L 97, 30.3.1998, str. 1.

[2] UL L 184, 17.7.1999, str. 23.

[3] UL L 181, 1.7.1992, str. 21. Uredba je bila nazadnje spremenjena z Uredbo (ES) št. 1666/2000 (UL L 193, 29.7.2000, str. 37).

[4] UL L 302, 19.10.1992, str. 1.

--------------------------------------------------
Odločba Komisije

z dne 17. novembra 2000

o vprašalniku za poročila držav članic o izvajanju Direktive 1999/31/ES o odlaganju odpadkov na odlagališčih

(notificirana pod dokumentarno številko K(2000) 3318)

(2000/738/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 1999/31/ES z dne 26. aprila 1999 o odlaganju odpadkov na odlagališčih [1] in zlasti člena 15,

ob upoštevanju naslednjega:

(1) Člen 15 Direktive 1999/31/ES zahteva, da države članice predložijo Komisiji poročilo o izvajanju te direktive.

(2) To poročilo se pripravi na podlagi vprašalnika ali predloge, ki jo pripravi Komisija po postopku, opredeljenem v členu 6 Direktive Sveta 91/692/EGS [2].

(3) Prvo poročilo bo zajemalo obdobje od 16. julija 2001 do 2003.

(4) Ukrepi, predvideni s to odločbo, so v skladu z mnenjem odbora, ustanovljenega skladno s členom 6 Direktive 91/692/EGS –

SPREJELA NASLEDNJO ODLOČBO:

Člen 1

Sprejme se vprašalnik iz Priloge.

Člen 2

Ta odločba je naslovljena na države članice.

V Bruslju, 17. novembra 2000

Za Komisijo

Margot Wallström

Članica Komisije

[1] UL L 182, 16.7.1999, str. 1.

[2] UL L 377, 23.12.1991, str. 48.

--------------------------------------------------

PRILOGA

+++++ TIFF +++++

+++++ TIFF +++++

--------------------------------------------------
Odločba Komisije

z dne 30. oktobra 2000

o odobritvi načrta ukrepov v primeru izbruha bolezni za nadzor aviarne influence in atipične kokošje kuge

(notificirano pod dokumentarno številko K(2000) 3136)

(Besedilo velja za EGP)

(2000/680/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/40/EGS z dne 19. maja 1992 o uvedbi ukrepov Skupnosti za nadzor aviarne influence [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 17(4) Direktive,

ob upoštevanju Direktive Sveta 92/66/EGS z dne 14. julija 1992 o uvedbi ukrepov Skupnosti za nadzor atipične kokošje kuge [2], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 21(4) Direktive,

ob upoštevanju naslednjega:

(1) Aviarna influenca in atipična kokošja kuga sta bolezni, ki prizadeneta vrste ptic.

(2) Merila, ki se uporabljajo pri izdelavi načrta ukrepov v primeru izbruha bolezni za nadzor aviarne influence in atipične kokošje kuge, so predpisana v Prilogi VI k Direktivi 92/40/EGS in Prilogi VII k Direktivi 92/66/EGS.

(3) Merila za načrt ukrepov v primeru izbruha bolezni iz obeh prilog so enaka.

(4) Ukrepi za nadzor bolezni, ki se uporabljajo v primeru izbruhov aviarne influence ali atipične kokošje kuge, sledijo enakim načelom in vključujejo proizvajalce perutnine, upravitelje klavnic in kafilerij, veterinarje na terenu in v diagnostičnih laboratorijih. Zato je možno pripraviti načrt ukrepov v primeru izbruha bolezni, ki zajema aviarno influenco in atipično kokošjo kugo istočasno.

(5) Države članice so predložile za odobritev državne ukrepe v primeru izbruha bolezni, ki navajajo in določajo ukrepe, ki se izvedejo v primeru izbruhov aviarne influence in atipične kokošje kuge.

(6) Po pregledu ti načrti izpolnjujejo predpisana merila in dovoljujejo doseg zaželenega cilja ob učinkoviti izvedbi.

(7) Države članice opravijo študije po scenariju in stimulacijske vaje, da se zagotovi učinkovitost načrtov.

(8) Države članice morajo redno posodabljati načrte.

(9) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Načrti ukrepov v primeru izbruha bolezni za nadzor aviarne influence in atipične kokošje kuge, ki so jih predložile države članice iz Priloge, so odobreni.

Člen 2

Ta odločba je naslovljena na države članice.

V Bruslju, 30. oktobra 2000

Za Komisijo

David Byrne

Član Komisije

[1] UL L 167, 22.6.1992, str. 1.

[2] UL L 260, 5.9.1992, str. 1.

--------------------------------------------------

PRILOGA

Avstrija

Finska

Nemčija

Grčija

Irska

Luksemburg

Portugalska

Nizozemska

Španija

Švedska

--------------------------------------------------
Sklep Sveta

z dne 13. marca 2000

o spremembi Sklepa 1999/70/ES o zunanjih revizorjih nacionalnih centralnih bank

(2000/223/ES)

SVET EVROPSKE UNIJE JE –

ob upoštevanju Statuta Evropskega sistema centralnih bank in Evropske centralne banke in zlasti člena 27(1) Statuta,

ob upoštevanju priporočila Evropske centralne banke (v nadaljnjem besedilu "ECB") z dne 21. februarja 2000,

ob upoštevanju naslednjega:

(1) Račune ECB in nacionalnih centralnih bank morajo pregledati neodvisni zunanji revizorji, ki jih je priporočil Svet ECB in odobril Svet Evropske unije.

(2) Svet ECB je priporočil Svetu, da z začetkom poslovnega leta 2000 odobri zamenjavo enega od zunanjih revizorjev za Deutsche Bundesbank, ki jih je s Sklepom 1999/70/ES [1] odobril Svet.

(3) Treba je upoštevati priporočilo Sveta ECB –

SKLENIL:

Člen 1

Člen 1(2) Sklepa 1999/70/ES se nadomesti:

"2. KPMG Deutsche Treuhand-Gesellschaft AG in Ernst & Young Deutsche Allgemeine Treuhand AG se odobrita kot zunanja revizorja za Deutsche Bundesbank za letne obračune z začetkom poslovnega leta 2000."

Člen 2

O tem sklepu se uradno obvesti ECB.

Člen 3

Ta sklep se objavi v Uradnemu Listu Evropskih Skupnosti.

V Bruslju, 13. marca 2000

Za Svet

Predsednik

J. Pina Moura

[1] UL L 22, 29.1.1999, str. 69.

--------------------------------------------------
Sklep Sveta

z dne 13. decembra 1999

o celotni uporabi schengenskega pravnega reda v Helenski republiki

(1999/848/ES)

SVET EVROPSKE UNIJE JE

ob upoštevanju člena 2(2) Protokola o vključitvi schengenskega pravnega reda v okvir Evropske unije,

ob upoštevanju Sklepa Izvršnega odbora z dne 16. septembra 1998 o ustanovitvi stalnega odbora za izvajanje Konvencije o izvajanju Schengenskega sporazuma,

ob upoštevanju Sklepa, sprejetega s strani Odbora stalnih predstavnikov dne 30. junija 1999, o ustanovitvi ad hoc odbora za Helensko republiko,

ob upoštevanju Sklepov schengenskega Izvršnega odbora z dne 7. oktobra 1997 (SCH/Com-ex(97)29 rev 2) in z dne 16. decembra 1998 (SCH/Com-ex(98)49 rev 3),

(1) ker so bili opravljeni obiski za preverjanje, ali so bili izpolnjene zahteve glede delovne sile in materialih virov, glede usposabljanja služb, ki izvajajo mejno kontrolo in nadzor ter glede koordinacije med zadevnimi oddelki;

(2) ker so bili s 1. januarjem 2000 izpolnjeni pogoji za odpravo kontrole oseb na notranjih mejah s Helensko republiko,

SKLENIL:

Člen 1

Kontrola oseb na notranjih mejah med Helensko republiko in državami članicami, ki v celoti uporabljajo schengenski pravni red, se odpravi v obdobju od 1. januarja 2000 do 26. marca 2000. Ta Sklep se uporablja od 1. januarja 2000 za notranji pomorski promet v pristaniščih.

V zvezi z mejno kontrolo pri notranjih letih v Helensko republiko in iz nje, se o dnevih njene odprave sporazumeta Helenska republika in vsaka druga zadevna država članica od 1. januarja 2000 za tista letališča, kjer je to tehnično možno. Kontrola se v vsakem primeru odpravi najkasneje do 26. marca 2000. Zadevne države članice obvestijo pred 1. aprilom 2000 Svet in Komisijo o ukrepih, sprejetih za izvajanje tega Sklepa.

Člen 2

Leta 2000 delovna skupina za oceno Konvencije o izvajanju Schengenskega sporazuma preveri polno uporabo schengenskega pravnega reda v Helenski republiki in preuči potrebne ukrepe.

Člen 3

1. Ta sklep začne veljati z dnem sprejetja.

2. Objavi se v Uradnem listu Evropskih skupnosti.

V Bruslju, 13. decembra 1999

Za Svet

Predsednik

S. Hassi

--------------------------------------------------
Sklep Sveta

z dne 25. januarja 1999

o zunanjih revizorjih nacionalnih centralnih bank

(1999/70/ES)

SVET EVROPSKE UNIJE JE

ob upoštevanju Protokola k Statutu Evropskega sistema centralnih bank in Evropske centralne banke ter zlasti člena 27.1 Protokola,

ob upoštevanju priporočila Evropske centralne banke (v nadaljnjem besedilu "ECB") z dne 12. novembra 1998 [1],

ker naj bi račune ECB in nacionalnih centralnih bank (v nadaljnjem besedilu "NCB") pregledovali neodvisni zunanji revizorji, ki jih priporoči Svet ECB in odobri Svet;

ker je ECB priporočila ponovno imenovanje sedanjih zunanjih revizorjev, ki jih je imenovala vsaka udeležena NCB, s pridržkom možne kasnejše odločitve,

SKLENIL:

Člen 1

1. KPMG Réviseurs d'Entreprises s.c., Antwerpen, in Deloitte Touche Tohmatsu s.c., Bruselj, se odobrita kot zunanja revizorja za Banque Nationale de Belgique/Nationale Bank van Belgiё.

2. KPMG Deutsche Treuhandgesellschaft AG in PwC Deutsche Revision AG se odobrita kot zunanja revizorja za Deutsche Bundesbank.

3. Coopers & Lybrand, ki pripada mednarodnemu podjetju PricewaterhouseCoopers, se odobri kot zunanji revizor za Banco de España.

4. Mazars & Guérard, Pariz, in Deloitte Touche Tohmatsu-Audit, Neuilly, se odobrita kot zunanja revizorja za Banque de France.

5. PricewaterhouseCoopers, Dublin, se odobri kot zunanji revizor za Central Bank of Ireland.

6. Reconta Ernst and Young, spa, Rim, se odobri kot zunanji revizor za Banca d'Italia.

7. PricewaterhouseCoopers, SARL (Société à responsabilité limitée), Réviseur d'Entreprises, Luksemburg, se odobri kot zunanji revizor za Banque centrale du Luksemburg.

8. Prof. dr. J. A. van Manen RA (Registered Accountant) z osebnim pooblastilom partnerja PricewaterhouseCoopers se odobri kot zunanji revizor za De Nederlandsche Bank.

9. Prof. ddr. Kurt Neuner, dr. Pipin Henzl, dr. Peter Wolf, mag. Christian Hofer, Dkfm. dr. Peter Christian Gormasz in Dkfm. Leopold Wundsam, ki so vsi javni pooblaščeni revizorji, se odobrijo kot zunanji revizorji za Österreichische Nationalbank.

10. PricewaterhouseCoopers-Auditores e Consultores Lda. se odobri kot zunanji revizor za Banco de Portugal.

11. Arthur Anderson Oy se odobri kot zunanji revizor za Suomen Pankki.

Člen 2

O tem sklepu se uradno obvesti ECB.

Člen 3

Ta sklep se objavi v Uradnem listu Evropskih skupnosti.

V Bruslju, 25. januarja 1999

Za Svet

Predsednik

J. Fischer

[1] UL C 411, 31.12.1998, str. 11.

--------------------------------------------------
Odločba Komisije

z dne 14. julija 1999

o spremembi Odločbe 95/453/ES o posebnih pogojih za uvoz živih školjk, iglokožcev, plaščarjev in morskih polžev, ki izvirajo iz Republike Koreje

(notificirano pod dokumentarno številko K(1999) 2062)

(Besedilo velja za EGP)

(1999/530/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/492/EGS z dne 15. julija 1991 o sanitarno-zdravstvenih pogojih za pridelavo živih školjk in njihovo dajanje v promet [1], kakor je bila nazadnje spremenjena z Direktivo 97/79/ES [2], zlasti člena 9 Direktive,

(1) ker člen 1 Odločbe Komisije 95/453/ES z dne 23. oktobra 1995 o posebnih pogojih za uvoz živih školjk, iglokožcev, plaščarjev in morskih polžev, ki izvirajo iz Republike Koreje [3], določa, da je Ministrstvo za kmetijstvo, gozdarstvo in ribištvo – Nacionalna postaja za inšpekcijo ribiških proizvodov (NFPIS) pristojen organ v Republiki Koreji za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/492/EGS;

(2) ker se je po prestrukturiranju korejske uprave pristojni organ za zdravstvena spričevala za ribiške proizvode (NFPIS) preimenoval iz Ministrstva za kmetijstvo, gozdarstvo in ribištvo v Ministrstvo za pomorske zadeve in ribištvo ter gozdarstvo in je ta novi organ zmožen učinkovitega preverjanja uporabe veljavnih zakonov; ker je zato treba spremeniti poimenovanje pristojnega organa iz Odločbe 95/453/ES;

(3) ker je ustrezno uskladiti besedilo naslova Odločbe 95/453/ES z besedilom členov v tej odločbi in še zlasti pojasniti, da ta odločba določa uvozne pogoje za zamrznjene ali predelane školjke, iglokožce, plaščarje in morske polže, ki izvirajo iz Republike Koreje;

(4) ker so ukrepi, ki jih določa ta odločba, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 95/453/ES se spremeni takole:

1. naslov se nadomesti z naslednjim:

"Odločba Komisije z dne 23. oktobra 1995 o posebnih pogojih za uvoz školjk, iglokožcev, plaščarjev in morskih polžev, ki izvirajo iz Republike Koreje";

2. Člen 1 se nadomesti z naslednjim:

"Člen 1

"Ministrstvo za pomorske zadeve in ribištvo – Nacionalna postaja za inšpekcijo ribiških proizvodov (NFPIS)"; je pristojen organ v Republiki Koreji za preverjanje in potrjevanje, da školjke, iglokožci, plaščarji in morski polži izpolnjujejo zahteve Direktive 91/492/EGS";

3. Člen 2 se nadomesti z naslednjim:

"Člen 2

Školjke, iglokožci, plaščarji in morski polži, ki izhajajo iz Republike Koreje in so namenjeni prehrani ljudi, morajo izvirati iz odobrenih proizvodnih območij, ki so navedena v Prilogi k tej odločbi."

Člen 2

Ta odločba je naslovljena na države članice.

V Bruslju, 14. julija 1999

Za Komisijo

Franz Fischler

Član Komisije

[1] UL L 268, 24.9.1991, str. 1.

[2] UL L 24, 30.1.1998, str. 31.

[3] UL L 264, 7.11.1995, str. 35.

--------------------------------------------------
Odločba Komisije

z dne 25. maja 1999

o spremembah Odločbe 97/365/ES o sestavi začasnih seznamov obratov v tretjih državah, iz katerih države članice dovolijo uvoz proizvodov, pripravljenih iz mesa goveda, prašičev, kopitarjev ter ovac in koz

(notificirano pod dokumentarno številko C(1999) 1374)

(Besedilo velja za EGP)

(1999/344/ES)

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih školjk [1], kakor je bila nazadnje spremenjena z Odločbo 98/603/ES [2], in zlasti člena 2(1) Odločbe,

(1) ker Odločba Komisije 97/222/ES [3] določa seznam tretjih držav, iz katerih države članice dovolijo uvoz mesnih izdelkov;

(2) ker so bile za države na navedenem seznamu zahteve v zvezi z zdravstvenim stanjem živali in veterinarskim certificiranjem za uvoz mesnih izdelkov določene v Odločbi Komisije 97/221/ES [4];

(3) ker so bili začasni seznami obratov v tretjih državah, iz katerih države članice dovolijo uvoz proizvodov, pripravljenih iz mesa goveda, prašičev, kopitarjev ter ovac in koz, sestavljeni z Odločbo Komisije 97/365/ES [5];

(4) ker je Komisija od Tunizije prejela seznam obratov z zagotovili, da zadevni obrat v celoti izpolnjuje ustrezne zdravstvene zahteve Skupnosti;

(5) ker je inšpekcijski pregled Skupnosti na kraju samem pokazal, da so higienski standardi obrata zadovoljivi in da se zato lahko vpiše na prvi seznam obratov, iz katerih se lahko dovoli uvoz mesnih izdelkov;

(6) ker je torej za Tunizijo možno izdelati začasne sezname obratov, ki izdelujejo mesne izdelke;

(7) ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloga k Odločbi 97/365/EGS se spremeni:

(a) za točko 6 v legendi se doda naslednja točka 7:

"7 = Mesni izdelki iz tega obrata morajo biti pripravljeni iz svežega mesa, ki je bilo pridobljeno v skladu z Direktivo 64/433/EGS [6]v odobrenih klavnicah Evropske unije ali ki izpolnjujejo zahteve člena 21(a) Direktive 72/462/EGS [7]

(b) Prilogi se doda besedilo Priloge k tej odločbi.

Člen 2

Ta odločba se uporablja od 25. maja 1999.

Člen 3

Ta odločba je naslovljena na države članice.

V Bruslju, 25. maja 1999

Za Komisijo

Franz Fischler

Član Komisije

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 89, 4.4.1997, str. 39.

[4] UL L 89, 4.4.1997, str. 32.

[5] UL L 154, 12.6.1997, str. 41.

[6] UL 21, 29.7.1964, str. 2012/64.

[7] UL 302, 31.12.1972, str. 28."

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

País: TÚNEZLand: TUNESIENLand: TUNESIENΧώρα: ΤΥΝΗΣΙΑCountry: TUNISIAPays: TUNISIEPaese: TUNISIALand: TUNESIËPaís: TUNÍSIAMaa: TUNISIALand: TUNISIEN

1 | 2 | 3 | 4 | 5 |

P.V. 101 | Sovia | Khélidia | Tunis | 6,7 |

--------------------------------------------------